ییرمیایکینجی درس
"ایسیملرین قورولوشجا نوعلاری(3)"
2. فارس و عرب دیللریندن آلینمیش شکیلچیلر ایله هامان دیللردن آلینمیش کلمهلر دن دۆزهلن دۆزلتمه ایسیملر:
بو شکیلچیلرین اؤنملیلرى بونلاردیر:
1. ییت:
عرب دیلیندن آلینمیش بو شکیلچی واسیطهسیله عرب کلمهلریندن ائله دۆزلتمه سؤزلر یارانار کى، صاحیبلیک، حال، وضعیت، عمومیلیک بیلدیرن ایسیملردیر: ضدییت، معنویت، ابدییت، شخصیت، ...
2. یات، ات:
عرب دیلیندن آلینمیش بو شکیلچی، عرب دیلینده مونث ایسیملرین جمع علامتى دیر. بوگون بو شکیلچی ایله دۆزهلن ایسیملر دیلیمیزده علم، نظریه، ایشین چوخلوغونو بیلدیرن ایسیملر یارادار: ادبیات، کشفیات، معلومات، ...
3. ییه:
5. دار:
فارس دیلیندن آلینما بو شکیلچی "داشتن" فعلینین کؤکۆدۆر و فارس دیلینده ده شکیلچیلشمیشدیر. بو شکیلچی ایله دۆزهلن ایسیملر یییهلیک، ایش، حال، وضعیت بیلدیرر: امکدار، هاوادار، ائلدار. بو سؤزلر صیفت کیمى ده ایشلهنر.
6. ستان:
بو فارس دیلى شکیلچیسی، فارس دیلینده اولدوغو کیمی، ائله ایسیملر دۆزهلدر کى، بیر میللیت و یا باشقا شئیین چوخ اولدوغو یئرى بیلدیرر: داغیستان، تاتاریستان، عربستان
عرب دیلینده" ییت" شکیلچیسى ایله دۆزهلن ایسیملرى "یییه" شکلینده تلفوظ ائدرلر. بیر سیرا عرب کلمهلرى همین شکیلده آلینمیش و ایشلهنیر. بو ایسیملر نظریه، لقب کیمى مضمونلار بیلدیرر: نظریه، قاجارییه، افشارییه
4. ى، وى:
بو عرب دیلینین صیفت دۆزهلدن" ى" شکیلچیسیدیر کی شخصی ایسیملر و یئر آدلاریندا ایشلهننده دۆزلتمه ایسیملر اولور: نیظامى گنجوی، شیروانی، اورموی.
azb_Arab azb_Arab azb_Arab azb_Arab kas_Arab azb_Arab azb_Arab azb_Arab azb_Arab kas_Arab azb_Arab ckb_Arab azb_Arab azb_Arab pbt_Arab azb_Arab